Diari Oficial de la Generalitat Valenciana


Sumari del DOGV 3460, del 24-03-1999 (1999/2204)

Expedient sancionador número 9/1998. Notificació.
-------------------------------------------------

### Dades del document

Número de DOGV
:   3460

Data del DOGV
:   24-03-1999

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   1999/2204


Organisme emissor
:   Agència Valenciana del Turisme

Tipus de document
:   Anunci

Expedient sancionador número 9/1998. Notificació. [1999/S2204]
  
Per no haver estat possible notificar de forma personal i directa a la interessada la resolució de data 13 de novembre de 1998, del president executiu de l'Agència Valenciana del Turisme estimant parcialment el recurs ordinari interposat per la senyora Mª Deliz Herrera López, com a titular de l'establiment bar Els Caçadors, recaiguda en l'expedient sancionador 9/1998, incoat pel Servei Territorial de Turisme de Castelló, es procedeix a la seua publicació en el Diari Oficial de la Generalitat Valenciana a efectes del que disposa l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
València, 21 de gener de 1999.- El president executiu: Roc Gregori i Aznar
  
Amb data 13 de novembre de 1998 el president executiu de l'Agència Valenciana del Turisme ha dictat la següent resolució:
  
«Resolució el president executiu de l'agència valenciana del turisme per la qual s'estima parcialment el recurs ordinari interposat per la senyora M.ª Deliz Herrera López com a titular de l'establiment bar Els Caçadors.
  
Vist el recurs ordinari interposat per la senyora M.ª Deliz Herrera López, com a titular de l'establiment bar Els Caçadors, situat a la Vall d'Alba, plaça de la Constitució, número 13, contra la resolució sancionadora de data 15 de juny de 1998, del cap del Servei Territorial de Turisme de Castelló.
  
Fets
  
Primer
  
El cap del Servei Territorial de Turisme de Castelló, en la Resolució sancionadora citada, va imposar a la recurrent, com a titular de l'establiment que s'expressa, i en virtut d'una denúncia efectuada per la Guàrdia Civil, una sanció de multa de trenta mil pessetes, per infracció a la normativa turística, consistent en mancar dels corresponents fulls de reclamacions, les circumstàncies de la qual consten en la resolució i es donen per reproduïdes.
  
Segon
  
Contra aquesta resolució la senyora M.ª Deliz Herrera López com a titular del bar Els Caçadors, va interposar un recurs ordinari en el qual sol·licitava l'anul·lació de la sanció imposada o que es reduïra al mínim possible, d'acord amb les següents al·legacions, que a continuació de forma succinta s'exposen:
  
- Que tot i reconeixent la veracitat dels fets imputats els quals va solucionar en el moment en què va tenir constància d'ells, no hi hagué per la seua part mala fe en cap moment, i que va ser perquè confiava en què tenia totes les obligacions al corrent.
  
- Que la sanció imposada li suposa un greu perjudici econòmic perquè fa poc de temps que regenta el bar i els ingressos són escassos.
  
Fonaments jurídics
  
Primer
  
L'article 1 del Decret 77/1994, de 12 d'abril, del Govern Valencià, pel qual es regulen els fulls de reclamacions dels consumidors i usuaris de la Comunitat Valenciana disposa que, totes les persones físiques o jurídiques titulars d'establiments que presten serveis, tindran a disposició dels consumidors fulls de reclamacions d'acord amb el model establert.
  
Segon
  
S'ha produït un fet tipificat en l'article 9.3 de la Llei 1/1989, de 2 de març, per la qual s'estableix el Règim d'inspecció i procediment en matèria de disciplina turística que considera infracció administrativa de caràcter greu:
  
«La carència de llibres, documentació o fulls de reclamacions que s'han de tenir amb caràcter obligatori així com la negativa, si escau a facilitar-los als clients.»
  
Per una altra part, s'ha comprovat, que la recurrent ha normalitzat la situació administrativa del seu establiment, ja que va comunicar el canvi de titularitat de l'establiment amb data 6 d'abril de 1998 i va sol·licitar en data 28 d'abril de 1998 els oportuns fulls de reclamacions.
  
En aquestes circumstàncies és possible l'aplicació del supòsit contingut en l'article 14.e de la Llei 1/1989, de 2 de març, de la Generalitat Valenciana, per tal d'atenuar la sanció a aquells que demostren un real interés per reparar les deficiències detectades, una vegada que són conscients de la seua existència, durant la tramitació de l'expedient. Per consegüent en el cas que ens ocupa atenent a què no s'ha obtingut benefici il·lícit, que no s'ha ocasionat perjudici als particulars i al xicotet volum econòmic de l'empresa, cal reduir la sanció de multa imposada de trenta mil a vint mil pessetes.
  
Resolució
  
En virtut del que disposa el Decret 45/1996 (DOGV de 28 de març de 1996), resolc:
  
Estimar parcialment el recurs ordinari interposat per la senyora Mª Deliz Herrera López, titular del bar Els Caçadors, contra la resolució sancionadora de data 15 de juny de 1998, del cap del Servei Territorial de Turisme de Castelló, anul·lant la sanció de multa de trenta mil pessetes imposada i imposar la sanció de multa de vint mil pessetes.
  
Contra aquesta resolució, que posa fi a la via administrativa, podrà interposar-se recurs contenciós administratiu, amb la comunicació prèvia preceptiva a aquesta Agència Valenciana del Turisme, davant la Sala Contenciosa del Tribunal Superior de Justícia de la Comunitat Valenciana dins del termini de dos mesos, comptadors des de l'endemà de la recepció d'aquesta, d'acord amb el que estableixen els articles 109 i 110 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú i l'article 58.3 de la Llei Reguladora de la Jurisdicció Contenciosa Administrativa, de 27 de desembre de 1956.»